KUUENDA KOOSSEISU

ISTUNGI PROTOKOLL

Haapsalu,								26. oktoober 2009 nr 01

Istungi algus kell 15.00, lõpp kell 15.58.

Istungi päevakorra esimest punkti juhatas Haapsalu linna valimiskomisjoni esimees Erko Kalev.

Istungi teisest päevakorrapunktist alates juhatas istungit volikogu esimees Jaanus Karilaid.
Protokollis volikogu kantselei juhataja Elvi Puda.

Võttis osa 21 volikogu liiget (kvoorumileht lisatud).
Külaliste registreerimisleht lisatud.

Istungi juhataja, Haapsalu linna valimiskomisjoni esimees Erko Kalev, tutvustas Haapsalu linna valimiskomisjoni liikmeid; valimised viis läbi linna valimiskomisjon kooseisus Maret Zeemann, Ahti Irs, Toomas Merilo, Heli Sirelbu, Anne Pääsuke, Aime Villau.

Küsimusi väljakuulutatud päevakorra kohta ei esitatud.

Ühehäälselt kinnitati päevakord:
1. Haapsalu Linnavolikogu esimehe valimine.
Ettekandja			Haapsalu linna valimiskomisjoni esimees
2. Haapsalu Linnavolikogu aseesimehe valimine.
Ettekandja			linnavolikogu esimees
3. Haapsalu Linnavalitsuse lahkumispalve ärakuulamine.
Ettekandja			linnavolikogu esimees

Päevakorrapunkt nr 1

Haapsalu Linnavolikogu esimehe valimine

KUULATI linna valimiskomisjoni esimeest Erko Kalevit, kes tutvustas linnavolikogu esimehe valimise korda (Haapsalu põhimääruse § 15). Salajase hääletamise protseduuri viis läbi Haapsalu linna valimiskomisjon.

Küsimusi ei esitatud.

SÕNAVÕTUD kandidaadi esitamiseks:
Volikogu liige Andreas Rahuvarm esitas volikogu esimehe kandidaadiks Jaanus Karilaiu (kirjalik nõusolek olemas).

Rohkem ettepanekuid ei esitatud.

Otsustati sulgeda kandidaatide ülesseadmise nimekiri (häältega poolt 21 volikogu liiget, vastu ei hääletatud).

Haapsalu linna valimiskomisjoni liikmed jagasid allkirja vastu välja hääletamissedelid ja viisid läbi volikogu esimehe valimiseks salajase hääletamise.

KUULATI linna valimiskomisjoni esimeest Erko Kalevit, kes luges ette valimiskomisjoni 26.10.2009 protokolli nr 51 (koopia protokolli juures).
Volikogu esimehe kandidaadi Jaanus Karilaiu poolt hääletas 17 volikogu liiget, vastu 3.
Proteste salajase hääletamise läbiviimise kohta ei esitatud.

Jaanus Karilaiule anti nõutav arv hääli, s.o sai koosseisu häälteenamuse ja osutus valituks Haapsalu Linnavolikogu esimehe ametikohale.

Haapsalu linna valimiskomisjoni 26. oktoobri 2009 otsus nr 57 “Haapsalu Linnavolikogu esimehe valimine” jõustus allakirjutamisega (koopia protokolli juures).

Erko Kalev andis volikogu istungi juhtimise üle Jaanus Karilaiule.

Eelmise volikogu koosseisu esimees Andreas Rahuvarm soovis Karilaiule sitkust ja jõudu ning andis üle Haapsalu linnavolikogu esimehe ametliku töövahendi – haamri, aastast 1993 (tookordse volikogu liikme Endel Vooremaa kätetöö). Pea korda ja rahu! Ole igati volikogu esimehe vääriline!

Volikogu tänas lahkuvat volikogu esimeest Andreas Rahuvarmi lilledega.

Jaanus Karilaid tänas volikogu usalduse eest

Päevakorrapunkt nr 2

Haapsalu Linnavolikogu aseesimehe valimine

KUULATI istungi juhatajat, volikogu esimeest Jaanus Karilaidu, kes palus Haapsalu linna valimiskomisjonil jätkata salajase hääletamise protseduuri läbiviimist.

Küsimusi ei esitatud.

SÕNAVÕTUD kandidaadi esitamiseks:
Volikogu liige Urmas Sukles esitas volikogu aseesimehe kandidaadiks Kalju Aigro (kirjalik nõusolek olemas).

Rohkem ettepanekuid ei esitatud.

Otsustati sulgeda kandidaatide ülesseadmise nimekiri (häältega poolt 21 volikogu liiget, vastu ei hääletatud).

Haapsalu linna valimiskomisjoni liikmed jagasid allkirja vastu välja hääletamissedelid ja viisid läbi volikogu aseesimehe valimiseks salajase hääletamise.

KUULATI linna valimiskomisjoni esimeest Erko Kalevit, kes luges ette valimiskomisjoni 26.10.2009 protokolli nr 52 (koopia protokolli juures).
Volikogu aseesimehe kandidaadi Kalju Aigro poolt hääletas 19 volikogu liiget, vastu 1.
Seega kogus Kalju Aigro nõutava arvu hääli, s.o sai koosseisu häälteenamuse ja osutus valituks Haapsalu Linnavolikogu aseesimehe ametikohale.

Proteste salajase hääletamise läbiviimise kohta ei esitatud.

Valimistulemused kinnitati ühehäälselt (poolt 21)
Võeti vastu Haapsalu Linnavolikogu 26.10.2009 otsus nr 01 „Haapsalu Linnavolikogu aseesimehe valimine” (protokolli juures).

Volikogu aseesimeest Kalju Aigro tänas volikogu usalduse eest.

Päevakorrapunkt nr 3

Haapsalu Linnavalitsuse lahkumispalve ärakuulamine

KUULATI linnapea Ingrid Danilovit, kes juhindudes kohaliku omavalitsuse korralduse seaduse § 29 lg 2 esitas volikogule Haapsalu Linnavalitsuse lahkumispalve ja palus linnavalitsuse liikmed ametist vabastada.

Otsustati võtta Haapsalu Linnavalitsuse lahkumispalve teadmiseks (protokolli juures).

Volikogu esimehe informatsioon: volikogu erakorraline istung toimub reedel, 30. oktoobril kell 14.00 päevakorraga:
1.	Haapsalu Linnavolikogu revisjonikomisjoni liikmete arvu kinnitamine ja komisjoni liikmete valimine.
2.	Haapsalu Linnavolikogu revisjonikomisjoni esimehe valimine.
3.	Haapsalu Linnavolikogu revisjonikomisjoni aseesimehe valimine.
4.	Haapsalu Linnavolikogu alatiste komisjonide liikmete arvu kinnitamine.
5.	Haapsalu Linnavolikogu kommunaalkomisjoni, rahanduskomisjoni ja õiguskomisjoni esimeeste valimine.
6.	Haapsalu linnapea valimine.
7.	Haapsalu Linnavalitsuse liikmete arvu ja linnavalitsuse struktuuri kinnitamine.
8.	Haapsalu Linnavalitsuse liikmete kinnitamine ja linnavalitsuse liikmete teenistusest vabastamine.

Jaanus Karilaid					Erko Kalev
Volikogu esimees					Linna valimiskomisjoni esimees